stanford-oval/wikipedia huggingface dataset:
לבבות דקל
הערות שוליים

↑  לא רק תמר, באתר הארץ, 5 במרץ 2001
↑  הרב שמואל אליהו, שֶׁהַכֹּל נִהְיָה בִּדְבָרוֹ, באתר ישיבה
| --- | --- |
בקרת זהויות :  NLI: 987007530536605171  LCCN: sh2006005531 
דקל פופוניה
הפקת לבבות דקל מגזעי פופוניה
האחים ג'ונאס

| --- | --- |

האחים ג'ונאס, 2021
 מקום הקמה:  וייקוף 
 מוקד פעילות:  וויקוף (אנ'), ניו ג'רזי
 תקופת הפעילות:  2005–2013; 2019 – 2013 
 סוגה:  טין פופ, פופ רוק
 חברת תקליטים:  קולומביה ‏•‏‏ הוליווד ‏•‏‏ ריפבליק ‏•‏‏ פולידור
 פרסים והוקרה:  פרס המוזיקה האמריקאית לאמן החדש של השנה 
 אתר רשמי
 פרופיל ב-IMDb
 חברים
 ג'ו ג'ונאס ניק ג'ונאס קווין ג'ונאס (אנ')
 
האחים ג'ונאס (באנגלית: The Jonas Brothers) היא להקת בנים אמריקאית, המנגנת בסגנון פופ רוק המורכבת משלושה אחים: קווין (אנ'), ג'ו, וניק ג'ונאס. הלהקה הייתה מועמדת לזכייה בפרס גראמי בקטגוריית "האמן החדש הטוב ביותר". בשנת 2013 הודיעו שהלהקה התפרקה. בתחילת שנת 2019 הודיעה הלהקה על חזרתה לעולם המוזיקה, והוציאו שיר חדש בתחילת מרץ 2019.
קריירה > 2005–2006: It's About Time

הלהקה החלה את דרכה בשנת 2005 כשהאחים הופיעו כחימום לאומנים כמו קלי קלארקסון, ג'סי מקרטני והבקסטריט בויז. בסוף השנה הם יצאו למסע הופעות נגד סמים ועישון ביחד עם אלי ואיי ג'יי והצ'יטה גירלז.
את אלבום הבכורה שלה "It's About Time" הוציאה הלהקה באוגוסט 2006 בהוצאה מוגבלת של 50,000 עותקים כך שהאלבום נמכר רק במכירה פומבית בסכום של כ-200–300 דולרים אמריקנים ב-eBay. משום שסוני לא היו מעוניינים לקדם את הלהקה. בכתיבת האלבום השתתפו האחים לצד הכותבים אדם שלסינגר, מייקל הנג'יני, דזמונד צ'יילד, בילי מאן וסטיב גרינברג. באלבום מופיעים גם שתי גרסאות כיסוי לשניים מלהיטי הלהקה הבריטית באסטד: "Year 3000" ו-"What I Go to School For".
הסינגל הראשון של האחים ג'ונאס, "Mandy", יצא לאור ב-27 בדצמבר 2005. במרץ, השיר מנדי הושמע בסדרה "זואי 101" של ערוץ ניקלודאון, והופיע בפסקול של הסדרה כשבשם האמן הופיע ניקולס ג'ונאס. במהלך קיץ 2006, האחים יצאו למסע הופעות עם אלי ואיי ג'יי. האחים ג'ונאס יצרו את שיר הנושא של העונה השנייה של הסדרה המצוירת "אמריקן דרגון" ששודרה מיוני 2006 עד לספטמבר 2007 בערוץ דיסני. הסינגל השלישי מ-"It's About Time" היה "Year 3000". השיר הפך לפופולרי ברדיו דיסני.
בסופו של דבר, האחים החליטו לבטל את החוזה שלהם עם קולומביה רקורדס בתחילת 2007.
קריירה > 2007–2008: Jonas Brothers

בפברואר 2007 הוחתמה הלהקה בחברת התקליטים הוליווד רקורדס. ב-24 במרץ הם הוציאו שני שירים נוספים משני אלבומים שונים: "Kids of the Future" מהפסקול של הסרט "לפגוש את הרובינסונים" ו-"I Wanna Be like You" מדיסני מאניה 5.
האחים ג'ונאס הופיעו את ההופעה הראשונה שלהם בבית הלבן ב-9 באפריל 2007, ביום חיפוש ביצי הפסחא השנתי הם שרו את ההמנון הלאומי.
האלבום השני שלהם יצא לאור ב-7 באוגוסט 2007. האלבום הגיע למקום החמישי במצעד בילבורד 200 (Billboard Hot 200) בשבוע הראשון שלו. בערך באותו הזמן יצאו לאור שני להיטים עם קליפ מהאלבום: "Hold On" שיצא לאור שבועיים לפני הוצאת האלבום ו-"S.O.S." שיצא לאור מיד אחרי יציאת האלבום.
במהלך אוגוסט האחים עשו מספר הופעות טלוויזיוניות. ב-17 באוגוסט הם הופיעו הופעת אורח בסדרה המצליחה של ערוץ דיסני, האנה מונטנה, שם הפרק היה: "Me and Mr. Jonas and Mr. Jonas and Mr. Jonas." בפרק הם שרו את שירם "We Got the Party" עם מיילי סיירוס. הפרק שודר מיד אחרי היי סקול מיוזיקל 2 ונצפה באותו הלילה על ידי 10.7 מיליון צופים. למחרת, שודר טקס הסיום של משחקי ערוץ דיסני שבו האחים הופיעו. ב-26 באוגוסט הם הגישו פרס ביחד עם מיילי סיירוס בטקס פרסי הנוער Teens Choice Awards.
ב-18 בנובמבר 2007 הם הוהופיעו עם השיר "S.O.S" בטקס פרסי המוזיקה האמריקאי. בהופעה האחרונה שלהם לשנת 2007, שלושת האחים הופיעו עם השירים: "S.O.S" ו-"Hold On" ב-Dick Clark's New Year's Rockin' Eve.
האחים ג'ונאס התחילו את למסע ההופעות שלהם Look Me In The Eyes ב-31 בינואר 2008 בטוסון, אריזונה. במסע ההופעות הם הופיעו עם כמה שירים חדשים מהאלבום השלישי שלהם, A Little Bit Longer.
קריירה > 2008–2009: A Little Bit Longer

האלבום השלישי של האחים ג'ונאס יצא בארצות הברית ב-12 באוגוסט, כמו באלבום השני שלהם, iTunes הודיעה שהיא מוציאה 4 שירים מהאלבום, שיר אחד כל שבועיים: ב-24 ביוני 2008 - "Burnin' Up"; ב-15 ביולי 2008 - "Pushin' Me Away"; ב-29 ביולי 2008 - "Tonight"; וב-5 באוגוסט - "A Little Bit Longer". לאחר שכל הסינגלים יצאו לאור, כל אחד מהם הגיע למקום הראשון ב-iTunes והיה שם לפחות 3 ימים.
אחרי שמסע ההופעות Look Me In The Eyes הסתיים ב-22 במרץ 2008, האחים ג'ונאס הודיעו שהם יופיעו כמופע פתיחה במסע ההופעות של אבריל לאבין - "Best Damn Tour" ביחד עם הלהקה Boys Like Girls אבל רק בחלק השני של מסע ההופעות באירופה, מסוף מאי עד סוף יוני 2008.
בזמן צילומי הסרט קאמפ רוק האחים השתתפו בכתיבת והפקת 6 שירים באלבומה החדש של כוכבת ערוץ דיסני וחבר קרובה, דמי לובאטו, זהו אלבומה הראשון אשר נקרא Don't Forget. "אני (לובאטו) כותבת שירים שהם יותר חזקים ואינטנסיבים ופחות קליטים, אז הייתי צריכה עזרה בכתיבת שירים יותר קליטים". האלבום יצא לאור ב-23 בספטמבר 2008.
הפסקול של הסרט מחנה רוק יצא לאור ב-17 ביוני 2008 והוא הגיע למקום השלישי במצעד הבילבורד 200 עם 188,000 עותקים שנמכרו בשבוע הראשון ליציאתו.
בקיץ 2008 האחים ג'ונאס התחילו את מסע ההופעות שלהם בצפון אמריקה הנקרא Burning Up Tour, בו קידמו את האלבום A Little Bit Longer, את פסקול הסרט קאמפ רוק, ושרו שירים משני האלבומים הקודמים שלהם, It's About Time ו-Jonas Brothers. הוא התחיל ב-4 ביולי 2008, באמפיתיאטרון מולסון, בטורונטו, אונטריו. צוות ההפקה של דיסני בתלת-ממד צילם ב-13 וב-14 ביולי שני מופעים באנהיים, קליפורניה עם טיילור סוויפט ששרה שירים מאלבומה הראשון, Taylor Swift, בשביל הסרט "האחים ג'ונאס – ההופעה בתלת מימד", שיצא למסכים בתלת מימד ב-22 בפברואר 2009. ב-14 ביולי, ניק הודיע על הבמה שהלהקה כבר כתבה 5 שירים מאלבומה הרביעי (השלישי עם הוליווד רקורדס).
האחים הופיעו על השער של גיליון יולי 2008 של המגזין רולינג סטון (Rolling Stone Magazine) והפכו ללהקה הצעירה ביותר שהייתה על השער של המגזין.
ב-22 באוגוסט 2008,לפני ההופעה שלהם בקליבלנד, אוהיו, האחים ג'ונאס ביקרו בהיכל התהילה של הרוק אנד רול. הם הציגו את החליפות שהם לבשו בעטיפת האלבום A Little Bit Longer לג'ים הנק, סגן הנשיא של היכל התהילה של הרוק אנד רול. כיום, החליפות מוצגות בתצוגה Right Here, Right Now! הכוללת את האמנים הפופולרים ביותר בזמננו.
בדצמבר 2008, האחים ג'ונאס היו מועמדים לפרס האמן החדש הטוב ביותר בטקס פרסי הגראמי ה-51.
קריירה > 2009–2011: Lines, Vines and Trying Times

האחים סיימו להקליט את אלבום האולפן הרביעי שלהם, Lines, Vines and Trying Times, והחלו לדבר על האלבום בתחילת 2009. ב-11 במרץ 2009, האחים ג'ונאס הודיעו שאלבום האולפן הרביעי שלהם, Lines, Vines and Trying Times, יצא ב-15 ביוני 2009. לפני יציאת האלבום הם הוציאו לאור שני סינגלים, Paranoid, כחודש לפני וFly with Me, כשבוע לפני. Lines, Vines and Trying Times הפך לאלבום השני שלהם שהגיע למקום הראשון במצעד האלבומים.
באוגוסט 2009 Send It On יצא ברדיו דיסני. הסינגל בוצע עם סלינה גומז, מיילי סיירוס, ודמי לובאטו בשביל Disney's Friends for Change. ב-9 באוגוסט 2009, האחים ג'ונאס אירחו והופיעו בפרסי בחירת הנוער 2009. לאחר ההצלחה של קאמפ רוק, החלו עבודות על סרט ההמשך. ההפקה על הסרט החלה ב-3 בספטמבר 2009 והסתיימה ב-16 באוקטובר 2009. הסרט, שנקרא קאמפ רוק 2: הג'אם האחרון, שודר בערוץ דיסני ב-3 בספטמבר 2010.
קריירה > 2012–2013: Live והתפרקות הלהקה

ב-6 במרץ 2012, האחים ג'ונאס הוציאו וידאו בטוויטר שלהם באולפן הביתי שלהם, עם ההאשטאג "#JonasBrothers2012", דבר המצביע על כך שאיחוד מתרחש. ג'ו היה בסיבוב הופעות לקידום אלבום הבכורה שלו, בעוד ניק החל את ההרצה של איך להצליח בעסקים מבלי להתאמץ בברודוויי. ב-1 במאי 2012, האחים ג'ונאס הודיעו שהם הפרדו דרכים עם הוליווד רקורדס, שהיו חברת התקליטים שלהם מאז פברואר 2007 והוציאו לאור את שלושת האלבומים האחרונים שלהם. ב-19 באוגוסט 2012, קווין החל להופיע בערוץ E!, לצד אשתו דניאל, ניק וג'ו. נשואה לג'ונאס תיעד את חיי הבית של בני הזוג הצעירים ואת הקלטת האלבום החדש של הלהקה.
מופע האיחוד, עליו הודיע ראיין סיקרסט בתוכנית הרדיו שלו באוגוסט 2012, התרחש בניו יורק ב-11 באוקטובר 2012. במופע הופיעה הלקה עם להיטים ישנים לצד כמה שירים חדשים. באפריל 2013 הוציאה הלהקה את הסינגל Pom Poms מתוך אלבומה החמישי. ב-25 ביוני 2013 יצא לאור הסינגל First Time. הלהקה הודיעה כי אלבומה החמישי יקרא V.
ב-9 באוקטובר 2013, הלהקה ביטלה את סיבוב ההופעות שלהם ימים לפני שהיה אמור להתחיל, בגלל "קרע עמוק בתוך הלהקה" על "חילוקי דעות יצירתיים". לאחר ביטול סיבוב ההופעות, דף הטוויטר של האחים ג'ונאס ירד מהאוויר והחשבונות האישיים של האחים הפכו לבלתי פעילים באופן זמני, וגרמו לכלי תקשורת אחדים לדווח על פירוק הלהקה. ב-29 באוקטובר 2013, האחים ג'ונאס אישרו רשמית את הפירוק שלהם והודיעו כי שחרורו של האלבום V בוטל. במהלך ריאיון עם ניק, פורסם שהלהקה תוציא אלבום למעריצים שכולל 16 הקלטות של שירים, ביניהם 6 שירים חדשים. האלבום יצא עם השם Live.
קריירה > 2019–2022: Happiness Begins

ב-28 בפברואר 2019, האחים ג'ונאס הודיעו על הקאמבק שלהם דרך הרשתות החברתיות. ב-1 במרץ הם הוציאו סינגל חדש, "Sucker" תחת הוצאת ריפבליק רקורדס. הם הופיעו בתוכנית הלילה של ג'יימס קורדן בכל לילה בין ה-5 ל-12 במרץ כדי לקדם את השיר. השיר הגיע למקום הראשון במצעד הבילבורד הוט 100 ובמצעד השירים הדיגיטליים החמים בארצות הברית, עם 88,000 עותקים שנמכרו בשבוע הראשון שלו, והפך לשיר הראשון שהגיע למקום הראשון של האחים ג'ונאס ולמקום הראשון של להקת בנים במצעד מאז שנת 2003, בה השיר "Bump, Bump, Bump" מאת B2K הגיע להישג. זה הפך לכניסה הראשונה של הלהקה למצעד מאז השיר "Pom Poms" משנת 2013 ושיר הטופ 10 הראשון שלהם מאז "Tonight" משנת 2008. ב-5 באפריל הוציאה הלהקה את הסינגל "Cool". ב-22 באפריל הודיעה הלהקה על צאת האלבום Happiness Begins, שיצא ב-7 ביוני 2019 וקודם על ידי סרט תיעודי ששמו היה "Chasing Happiness", שהוקרן בבכורה ב-4 ביוני באמזון פריים וידאו. האלבום הגיע לראש מצעד הבילבורד 200 וציין את הופעת הבכורה הגדולה ביותר של שנת 2019 ושמר על מיקומו במצעד עד שיצא לאור האלבום Lover של טיילור סוויפט ב-23 באוגוסט.
ב-18 ביוני הוציאה הלהקה את בסינגל השיווקי "Greenlight" מתוך הפרק בו הופיעו בסדרה "Songland". ב-21 ביוני הם השתתפו בסינגל של הזמרים הלטיניים סבסטיאן יאטרה, דדי יאנקי, ונאטי נטשה בשם "Runaway". ב-2 ביולי הוציאה הלהקה את "Only Human", הסינגל השלישי מ-Happiness Begins, ואחריו את הווידאו קליפ ב-13 באוגוסט. ב-27 בספטמבר הוציא דיפלו סינגל ששמו "Lonely", בו השתתפו האחים ג'ונאס. ב-8 בנובמבר הוציאה הלהקה שיר חג מולד ששמו "Like It's Christmas".
ב-17 בינואר 2020 הוציאה הלהקה את הסינגל "What a Man Gotta Do". ב-24 בינואר הם הודיעו על מופע חדש בלאס וגאס החל מ-1 באפריל ועד ה-18 לחודש. המופע בוטל בסופו של דבר בגלל מגפת הקורונה. הלהקה הופיעה בטקס פרסי גראמי ה-62 ב-26 בינואר, וחשפה שיר חדש ששמו "Five More Minutes". ב-15 במאי הם הוציאו מיני אלבום בעל שני שירים ששמו XV, שהכיל את השירים "X", בהשתתפות הזמרת הקולומביאנית קרול ג'י, ו"Five More Minutes". ב-30 באוקטובר 2020 הם יוציאו לאור את הסינגל "I Need You Christmas", שיר חג המולד נוסף.
ב-14 במרץ 2021 יצאה לאור גרסת הדלוקס של האלבום הרביעי של ניק ג'ונאס, Spaceman, שכללה שיר חדש של האחים ג'ונאס בשם "Selfish". ב-21 במאי 2021 הוציאו את השיר "Leave Before You Love Me" בשיתוף עם הדי-ג'יי מרשמלו. הסינגל "Remember This" יצא לאור ב-18 ביוני. הם הקליטו את השיר "Mercy" בשביל פסקול הסרט ספייס ג'אם: אגדה חדשה שיצא לאור ב-9 ביולי 2021.
קריירה > 2023–היום: The Album

בינואר 2023 קיבלו כוכב בשדרת הכוכבים של הוליווד. בטקס קבלת הכוכב הודיעה הלהקה כי אלבומם השישי, The Album, יצא לאור ב-5 במאי 2023. הסינגל המוביל מתוך האלבום, "Wings", יצא לאור ב-24 בפברואר 2023.
בתחילת חודש מאי 2023 הודיעה הלהקה כי הם יצאו לסיבוב ההופעות "The Tour" בצפון אמריקה מאוגוסט ועד אוקטובר 2023.
ב-30 בינואר 2023, האחים ג'ונאס קיבלו כוכב בשדרת הכוכבים של הוליווד והכריזו כי אלבום האולפן השישי שלהם, The Album, יצא ב-5 במאי 2023, מאוחר יותר נודע כי האלבום ידחה ויצא ב-12 במאי. האלבום הגיע היישר למקום השלישי במצעד בילבורד 200, והיה לאלבום השביעי של הלהקה במצעד. לאלבום קדם הסינגל המוביל שלו, "Wings", שיצא ב-24 בפברואר של אותה שנה. "Waffle House" יצא כסינגל השני ב-7 באפריל 2023. הסינגל השלישי, "Summer Baby", נשלח לרדיו עכשווי למבוגרים ב-5 ביוני 2023.
הסינגל "Do It Like That", שיתוף פעולה עם להקת הבנים הדרום קוריאנית TXT (אנ'), יצא ב-7 ביולי 2023. ב-28 ביולי הוציאו חידוש ללהיט שלהם, "Year 3000", בשם "Year 3000 2.0" עם להקת באסטד. הסינגל "Strong Enough", שיתוף פעולה עם ביילי צימרמן, יצא בנובמבר 2023.
פילנתרופיה

האחים הרוויחו כ-12 מיליון דולרים במהלך שנת 2007 ותרמו כ-10% מהרווחים שלהם לארגון הצדקה "Change for the Children Foundation".
הארגון, שנוסד על ידי האחים, תורם להרבה עמותות ילדים שונות כמו:"Nothing But Nets", "American Diabetes Foundation", "St. Jude Children's Research Hospital", "Children's Hospital Los Angeles" ו-"Summer Stars: Camp for the Performing Arts". האחים הצהירו:
"התחלנו את השינוי בשביל עמותות הילדים בשביל לתמוך בתוכנית שמניעה ונותנת השראה לילדים שיתמודו מול צרותיהם בביטחון, נחישות ורצון להצליח. אנחנו חושבים שמי שמתאים ביותר לעזרה לילדים הם ילדים, ילדים עוזרים לילדים שמעט פחות בני מזל מהם."
חברי ההרכב > האחים ג'ונאס

פול קווין ג'ונאס השני (נולד ב-5 בנובמבר 1987) - גיטרה מובילה (לרוב גיבסון לס פול) וליווי מוזיקלי. האח הבכור. נקרא על שם אביו, מכונה קווין במקום פול.
ג'וזף אדם "ג'ו" ג'ונאס (נולד ב-15 באוגוסט 1989) - סולן, כלי הקשה, גיטרה וקלידים.
ניקולס ג'רי "ניק" ג'ונאס (נולד ב-16 בספטמבר 1992) - סולן, גיטרת קצב (לרוב גיבסון SG), פסנתר ותופים. האח הצעיר.
חברי ההרכב > להקת הגיבוי

בנוסף ללהקה יש חלק "גיבוי" הכולל בתוכו את:
ג'ון טיילור - גיטריסט, כמו כן עוזר לבנים להפיק את שיריהם.
גרג גרובווסקי - בסיסט, היה עם האחים מאז שהתחילו. נולד וגדל בניו ג'רזי.
ג'ק "פלולס פולס" לולס - מתופף. הצטרף בתחילת 2007, נולד וגדל במונמואף קאנטרי, ניו ג'רזי.
ראיין ליאסמן - נגן קלידים.
דיסקוגרפיה

2006: It's About Time
2007: Jonas Brothers
2008: A Little Bit Longer
2009: Lines, Vines and Trying Times
2019: Happiness Begins
2023: The Album
פילמוגרפיה

| שנה | שם | דמות | הערות |
| --- | --- | --- | --- |
| 2008 | האנה מונטנה ומיילי סיירוס: מופע הטוב שבשני העולמות | עצמם | סרט תלת מימד; הופעה |
| 2009 | האחים ג'ונאס – ההופעה בתלת מימד | עצמם | סרט תלת מימד; הופעה |
| 2009 | לילה מוטרף במוזיאון 2 |  | דיבוב |
| שנה | שם | דמות | הערות |
| --- | --- | --- | --- |
| 2007 | האנה מונטנה | עצמם | פרק 1: עונה 2; פרק 16 |
| 2008 | קאמפ רוק | שיין, נייט וג'ייסון גריי | סרט טלוויזיה |
| 2008 | Jonas Brothers: Live in London | עצמם | דוקומנטרי |
| 2008 | Jonas Brothers: Live & Mobile | עצמם | דוקומנטרי |
| 2008 | Jonas Brothers: Band in a Bus | עצמם | דוקומנטרי |
| 2008 | אקסטרים מייקאובר: הום אדישן | עצמם | פרק 1: עונה 6; פרק 2 |
| 2008-2010 | האחים ג 'ונאס: לחיות את החלום | עצמם |  |
| 2009-2010 | ג'ונאס | קווין, ג'ו וניק לוקאס | דמויות ראשיות |
| 2010 | קאמפ רוק 2: הג'אם האחרון | שיין, נייט וג'ייסון גריי | סרט טלוויזיה |
| 2011 | Jonas Brothers: The Journey | עצמם | דוקומנטרי |
| 2012-2013 | נשואה לג'ונאס | עצמם | תוכנית מציאות |
| 2019 | Chasing happiness | עצמם | סרט דוקומנטרי |
הערות שוליים

↑  "'We're closing a chapter' - American group The Jonas Brothers split", The Independent, ‏29 באוקטובר 2013
↑  "Sooner Than You Think! Jonas Brothers' New Single Details Revealed". Us Weekly (באנגלית אמריקאית). 2019-02-28. נבדק ב-2019-02-28.. הלהקה הוציאה אלבום בשם "happiness begins" ביוני של אותה השנה. במקביל יצא "chasing happiness", סרט דוקומנטרי על חייהם של האחים, מילדות, דרך הלהקה והתפרקותה עד היום.
↑  Jonas Brothers' Fourth Album Due June 15, Billboard
↑   ציוץ של האחים ג'ונאס ברשת החברתית אקס (טוויטר), 29 באוקטובר 2020
↑   ציוץ של ניק ג'ונאס ברשת החברתית אקס (טוויטר), 14 במרץ 2021
↑  "'Space Jam: A New Legacy' Soundtrack To Feature A Jonas Brothers' Song". International Business Times. 2021-07-09. נבדק ב-2021-07-09.
↑  ענבל חננאל, האחים ג'ונאס קיבלו כוכב בשדרות הוליווד: "בכינו יחד, פשוט לא האמנו", במדור "פנאי פלוס" באתר ynet‏, 31 בינואר 2023
1 2  The Jonas Brothers receive Walk of Fame star and announce new album's release date, NRP, ‏30 בינואר 2023
↑  Jonas Brothers Announce ‘The Tour’ – See the North American Dates!, Jonas Brothers Announce ‘The Tour’ – See the North American Dates! | Joe Jonas, Jonas Brothers, Kevin Jonas, Music, Nick Jonas : Just Jared Jr. (באנגלית אמריקאית)
↑   ציוץ של Jonas Brothers ברשת החברתית אקס (טוויטר), 23 בפברואר 2023
↑  "About Change For Children", ChangeForChildren.org
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
↑  2024 iHeartRadio Music Awards: See The Full List Of Winners, iHeart (באנגלית)
↑  Every Kids’ Choice 2024 Winner!, Nick (באנגלית)
| האחים ג'ונאס |
| --- | --- | --- |
| ניק ג'ונאס • ג'ו ג'ונאס • קווין ג'ונאס דיסקוגרפיה | ניק ג'ונאס • ג'ו ג'ונאס • קווין ג'ונאס דיסקוגרפיה |  |
| אלבומים | It's About Time • Jonas Brothers • A Little Bit Longer • Lines, Vines and Trying Times • Happiness Begins • The Album |  |
| אלבומי הופעה | Music from the 3D Concert Experience • LiVe |  |
| סינגלים | "Mandy" • "Year 3000" • "Kids of the Future" • "Hold On" • "S.O.S" • "When You Look Me in the Eyes" • "Play My Music" • "Burnin' Up" • "Pushin' Me Away" • "Little Bit Longer" • "Lovebug" • "Tonight" • "Paranoid" • "Fly with Me" • "Send It On" • "Pom Poms" • "First Time" • "Sucker" • "Cool" • "Only Human" • "Like It's Christmas" • "What a Man Gotta Do" • "X" • "Five More Minutes" • "I Need You Christmas" |  |
| השתתפות בסינגלים | "We Rock" • "We Are the World 25 for Haiti" • "Runaway" • "Lonely" |  |
| סרטים | האחים ג'ונאס – ההופעה בתלת מימד |  |
| --- | --- |
בקרת זהויות :  BIBSYS: 9013624  BNE: XX4827619  BnF: cb15591216r (data)  GND: 10342220-1  ISNI: 0000 0001 2358 6858  LCCN: no2006090710  MusicBrainz: 6e019bc6-5c23-4935-94f0-4a896631d846  NKC: osa2010530988  NLP: a0000002734911  SUDOC: 161904556  VIAF: 121312612   WorldCat (עם VIAF): 121312612 
האחים ג'ונאס, 2008
יוסף עבדאללה

יוסף עבדאללה היה משיח שקר יהודי-תימני שפעל בין השנים 1888–1893, השלישי מבין שלושה משיחי שקר שפעלו בתימן במהלך המאה ה-19.
הופעתו

כעשר שנים לאחר שהסתיימה פעילתו של שוכר כחיל השני כטוען משיחי, הופיע יוסף עבדאללה כטוען נוסף. במכתב לרב יחיא קאפח בידי מתנגד, נטען כי יוסף הופיע בצנעא בשנת 1888 לכל המאוחר. בבאו אמר כי המשיח שלח אותו "והשמיע כי שליח המשיח הוא לבשר כי הגיע הקץ וקרוב יום בואו". יוסף התפרסם כמרפא והשתמש בקמעות שניתנו לו בידי המשיח על מנת להביא מזור לחולים, עיוורים ועקרות. יוסף קרא לאנשי צנעא לחזור בתשובה וזכה לתגובה חיובית לפחות מחלק מאנשי העיר. ממכתב אחד עולה, שכאשר קרא יוסף לתפילה מיוחדת, נוכח הגאולה הקרבה: "כל הקהל כאחד יצאו אל בית העלמין ויתקעו בשופרות היחמורים כנז"ל ויאמרו שירת הים בעמידה והרבה סגולות ופסוקים ומזמורים."
התנגדות וגירוש מצנעא

תנועתו של יוסף עוררה את אותם מתנגדים 'משכילים' שהתנגדו גם לשוכר כחיל. עם חברי הקבוצה נמנו הרב יחיא קאפח, חיים חבשוש וסעיד ערוסי. המשכילים התלננו בפני הממשלה העות'מאנית על מנת לגרש את יוסף עבדאללה מצנעא, באמתלה שהוא עלול להסית את העם למרד ומעמיד בסכנה את ההתנהגות המוסרית של הציבור. בשנת 1893 נאסר יוסף עבדאללה, אך תומכיו שיחדו את סוהריו והוא שוחרר. לבסוף, "יצאה פקודה מאת הואלי לגרש את יוסף עבד אללה מצנעא ואחרי צאתו הלך לעיר שבאם, וישב שם ונשא אישה משם הוליד בן וקרא שמו ידיד ולא יסף שוב לצנעא עד יום מותו".
ראו גם

שוכר כחיל הראשון
שוכר כחיל השני
הערות שוליים

↑  ירון צור, "יהודי תימן: היסטוריה, חברה, תרבות", כרך ב, עמ' 422
↑  רצהבי, יוסף עבדאללה, עמוד 209
בירה במזרח הקדום

פכים בעלי חדק ומסננת - כלי חרס פלשתיים בעלי עיטור דו גוני על חיפוי לבן. נמצאו באזור (אוסף מוזיאון הכט)
במזרח הקדום הייתה הבירה מרכיב חשוב בתזונה היומיומית ובפולחן. יש המייחסים את תירבות החיטה בזמן המהפכה הנאוליתית לצריכת הבירה, ויש המקדימים את ייצור וצריכת הבירה, אפילו לתרבות הנטופית הקדומה, 14,000 שנה לפני זמננו, קודם לתירבות החיטה. מתחילת האלף השלישי לפנה"ס, הפך ייצור הבירה לאינטנסיבי בקרב תרבויות רבות במזרח הקרוב. בייחוד היה הדבר שכיח במצרים העתיקה ובמסופוטמיה, בהן שימשה הבירה הן את החיים והן את המתים, כמנחות קבורה. התרבויות העתיקות ייחסו לבירה כוח רב, בעיקר בפולחן, אך גם כתרופה. באזורים אחרים כמו בדרום הלבנט לא היה לבירה תפקיד משמעותי לאורך התקופות, למעט כשהאזור הרלוונטי היה כבוש על ידי אחת הממלכות של הבירה, בעיקר המצרית.
שיטות ייצור הבירה השתנו במהלך השנים, אך תהליך היצור הבסיסי (שילוב לתת, שמרים ותהליך התסיסה) נשאר אותו הדבר. את תהליך היצור של הבירה העתיקה חוקרים על ידי קריאת מקורות ראשוניים כתובים וחזותיים, ביחד עם מיתולוגיה, מחקר ארכאולוגי ושימוש במדעים מדויקים כמו מיקרו-כימיה. הידע על תהליך ייצור הבירה כיום חלקי, אף שקיימים מקורות רבים, משום שבכולם אין רשימה של מרכיבים, כמויות, זמנים ואת התהליכים המדויקים ומיקומם במתכון הכללי. זאת הסיבה שעל אף שמספר חוקרים ניסו להפיק בירה על בסיס הנתונים הקיימים התוצר הסופי שהתקבל לא היה מדויק ובמקרים רבים נגמרו ניסויים אלו בכישלון.
היסטוריה > ארץ ישראל

עדות המוקדמת ביותר למבשלת בירה בארץ ישראל התגלתה בתל עין הבשור בצפון-מערב הנגב. הממצאים מיוחסים לתקופת השושלת הראשונה המצרית (3100–2890 לפנה"ס). האתר מאופיין במבני לבנים מיובשות בשמש ובכלי חרס המאפיינים מבשלות מצריות כמו קערות קמח. המבשלה בעין הבשור קשורה לשלטון המצרי בארץ ישראל בתקופת השושלות הראשונות של הממלכה הקדומה, ואינה תופעה מקומית. עדויות ארכאולוגיות נוספות לייצור בירה בארץ ישראל מהאלף ה-3 לפנה"ס נמצאו בערד ובמתחם חסן ערפה בתל אביב.
בנוסף, נמצאו בארץ ישראל קנקנים בעלי זרבובית רחבה ומסננת. לדעת חוקרים רבים, כלים כאלה שהיו נפוצים בתקופת הברונזה המאוחרת בארץ ישראל ותקופת הברזל בארץ ישראל באתרים פלשתיים ופיניקיים מעידים על שתיית בירה, משום שהמשקאות האחרים בתקופות אלו היו מזוקקים יותר לעומתה. עדיין לא נעשו בדיקות כימיות לקיומה של בירה בקנקנים אלו.
היסטוריה > מצרים > במיתולוגיה

על פי המיתולוגיה המצרית, הומצאה הבירה על ידי האל אוסיריס וניתנה לאנושות בתחילת דרכה יחד עם החקלאות. הבירה ממלאת מקום חשוב בסיפור מיתולוגי מצרי, העוסק בריסון האלה סח'מת שמוכרת גם כצד השלילי והאגרסיבי של אלת הפוריות חתחור. סח'מת יצאה במסע טבח אחרי ששוחררה על יד האל רע שמאס בחטאי האנושות. שאר האלים המצרים קראו לאל רע להחזיר את סח'מת שתהרוג את כל האנשים ולא יישארו מאמינים שיסגדו לאלים. רע השתכנע וקרא לסח'מת לחזור אך היא סירבה ולכן הוא הורה להביא בירה ולצבוע אותה בצבע אדום שידמה אותה לדם ולהניח אותה בדרכה של סח'מת. האלה מצאה את הבירה האדומה שתתה, השתכרה ונרדמה וכך נצלה האנושות. על בסיס אגדה זו נערך פסטיבל תח' (Tekh) כלומר "פסטיבל השכרות" שנמצאו עדויות לקיומו מתקופת הממלכה התיכונה וכנראה מקורו מוקדם יותר, אך שיא הפופולריות שלו היה בתקופת הממלכה החדשה. המשתתפים היו צריכים להשתכר ולהירדם בחדר מסוים בו היו מתעוררים לקולות תופים. לפי תאוריות מסוימות מלבד ההשתכרות, כלל הפסטיבל גם פעילות מינית כלשהי משום שיש קשר ישיר של מחזור חיי האדם שכולל את ההתרבות שלו עם האלה חתחור שמתעוררת מתוך סח'מת אחרי שהיא מתעוררת משכרותה.
היסטוריה > מסופוטמיה

בהשוואה למידע הקיים אודות הבירה במצרים, היסטוריית הבירה באזור מסופוטמיה היא חלקית, שכן קיימים מעט מאוד תיעודים ויזואליים ואומנותיים המתארים תהליכי הכנה, צריכה וסחר הקשורים לבירה. הציוויליזציה השומרית הייתה הראשונה לייצר בירה באופן מסחרי. האזכור הכתוב הראשון לבירה הו בפיקטוגרם השומרי KAS, המתאר קנקן בירה ומשקה בירה (מתוארך לתחילת ההיסטוריה הכתובה). בעיר גירסו, שהשתייכה לעיר-המדינה לגש, נחשפו מספר תבליטים המתעדים כמויות חיטה ושעורה שנשלחו להכנת בירה. ערים נוספות בהן נמצאו תבליטים הן מרי, ותבה ע'אורא שבה פרט לתבליטים נמצא גם חותם המתאר שני אנשים משתמשים בקשים על מנת לשתות בירה מקנקן גדול. בדומה למצרים, גם במסופוטמיה הייתה הבירה מצרך מזון בסיסי לכל שכבות האוכלוסייה, ונצרכה לאורך כל ההיסטוריה. בנוסף, לבירה היה קשר הדוק עם הרוחניות והדת המסופוטמית ואף לרגשות שמחה ואושר ותפישתן בתרבות המסופוטמית, שכן לתרבות זו מספר פתגמים הקשורים לבירה: "הדרך היא רעה, הבירה היא טובה", "אין ילדים ללא יחסי מין, אין שכרות ללא בירה". למבשלי הבירה היה מקום מיוחד בחברה המסופוטמית. מבשלי הבירה הועסקו על ידי השלטון המקומי או בתי המקדש ומעמדם החברתי היה גבוה, חלקם היו אמידים מספיק להחזיק בעבדים. את שכרם קבלו בשטחי קרקע, חיות משק, שעורה ומצרכים נוספים בהם השתמשו לייצור הבירה. תבליט ממקדש איננה מתאר את מבשלי הבירה מכינים את מרכיבי המשקה ואת קבלת השעורה כשכר על עבודתם. הבירה מוצאת את מקומה הייחודי אף בפנתאון המסופוטמי דרך האלה נינקאסי, אלת הבירה של שומר.
הבירה נצרכה בבתי בירה וגם בבתים פרטיים. בבתי הבירה היא נצרכה בעזרת צינוריות מתוך קנקן בירה גדול ומשותף לכולם. בסופם של הצינוריות הייתה מסננת. בבית שתו את הבירה מתוך ספל או קערה.
מקורן של העדויות להכנת בירה במסופוטמיה הוא בעיקר בתבליטים, שכן נכון ל-2018 נמצאו רק שלושה אתרי מבשלה-מאפייה באזור, אחד מהם בלגש. אתרים אלה זוהו כמבשלות-מאפיות בשל כלי קיבול הנחשפו בהם אשר מזוהים עם הכנת בירה. בנוסף, נמצאו גם אבני שחיקה וכתישה, תנורים ומסננות, המאששים את זיהוי אתרים אלה כאתרי מבשלה-מאפייה. ארכאולוגים קבעו שגודלם של אתרים אלה מעיד על ייצור בירה מסחרי ואינטנסיבי. מלבד עדויות אלה נמצאו בקנקני בירה שרידי חומרים המעידים על השימוש בהם.
על תפקידה ונוכחותה של הבירה בציוויליזציה הבבלית קיים ויכוח. ישנם ארכאולוגים הסבורים כי הבבלים אכן צרכו בירה, בעוד שאחרים טוענים שלא כך הדבר, ומזהים את המשקה כמשקה מוגז דמוי הקוואס המזרח אירופאי.
הארכאולוג בדז'יך הרוזני הוביל מחקרים מעמיקים בנושא צריכת הבירה בממלכת בבל וקבע מספר סוגים שונים של בירה: בירה שחורה, בירה אדומה, בירת שעורה, בירת כוסמין, בירה לבנה, בירת תבלינים ועוד. ההבדל העיקרי באיכות הבירות שצוינו הוא כמויות החיטה והכוסמין שהוסיפו לבירה, כאשר בירה שחורה הייתה נקיה מחיטה וכוסמין וכן הכי זולה והכי נחותה מבחינת איכות. בתקופת שלטונה של האימפריה הבבלית החדשה הבירה המסורתית המבוססת על חיטה, כוסמין ובעיקר שעורה הוחלפה על ידי בירה מבוססת תמרים. שינוי זה הוביל לצמיחת תעשיות בירה חדשות מבוססות על פירות, אחת מהן מתוארת במארי ושמה alappanu - בירה המבוססת על רימונים.